ทีเอ็มบี ปรับลดอัตราดอกเบี้ยเงินกู้เอสเอ็มอี1ก.ย.2562
ทีเอ็มบีลดอัตราดอกเบี้ยเงินกู้ 0.25% ช่วยผู้ประกอบการเอสเอ็มอีและลูกค้ารายย่อย
18 ส.ค. 2562

ทีเอ็มบีลดอัตราดอกเบี้ยเงินกู้ 0.25% ช่วยผู้ประกอบการเอสเอ็มอีและลูกค้ารายย่อย
นายปิติ ตัณฑเกษม ประธานเจ้าหน้าที่บริหาร ทีเอ็มบี กล่าวว่า ทีเอ็มบีมุ่งมั่นที่จะเป็นสถาบันการเงินที่เดินเคียงข้างไปพร้อมกับลูกค้าของธนาคาร ดังนั้นจึงพร้อมที่จะสนองตอบนโยบายการปรับลดอัตราดอกเบี้ยสินเชื่อ MOR และ MRR ลง 0.25% เพื่อช่วยเหลือผู้ประกอบการเอสเอ็มอีและแบ่งเบาภาระของลูกค้ารายย่อย เนื่องจากเป็นอัตราดอกเบี้ยที่ลูกค้าใช้บริการอยู่เป็นส่วนใหญ่ โดยให้มีผลตั้งแต่วันที่ 1 ก.ย. 2562 เป็นต้นไป
ทั้งนี้เมื่อลดดอกเบี้ยลงแล้วจะทำให้ดอกเบี้ย MOR ของทีเอ็มบีอยู่ที่ 7.425% และ MRR ของทีเอ็มบี อยู่ที่ 7.150%”
ในส่วนของเงินฝาก ทีเอ็มบียังให้คงอัตราดอกเบี้ยเงินฝากตามปกติ โดยมีผลิตภัณฑ์เงินออมที่ให้อัตราดอกเบี้ยสูง เช่น ME by TMB และ บัญชีเงินฝากไม่ประจำ ทีเอ็มบี ดอกเบี้ยสูง (TMB No Fixed Account) ซึ่งตอบโจทย์ความต้องการในการออมเงินของลูกค้าได้อย่างเหมาะสม